PRÍLOHA

Vzor výročnej správy o výkonnosti, ktorú v súvislosti s Fondom pre vnútornú bezpečnosť predkladajú členské štáty Komisii, ako sa uvádza v článku 30 nariadenia (EÚ) 2021/1149

IDENTIFIKAČNÉ ÚDAJE

Nástroj konvergencie a konkurencieschopnosti Názov Verzia Účtovný rok Dátum schválenia správy monitorovacím výborom

1. Výkonnosť

1.1. Pokrok pri vykonávaní – článok 30 ods. 2 písm. a) nariadenia (EÚ) 2021/1149

V súvislosti s každým špecifickým cieľom uveďte informácie o pokroku pri vykonávaní programu a dosahovaní čiastkových cieľov a cieľových hodnôt v ňom stanovených, pričom zohľadnite najnovšie údaje za daný účtovný rok požadované podľa článku 42 nariadenia (EÚ) 2021/1060. Ide o kumulatívne údaje poskytnuté do 31. júla roka predchádzajúceho roku predloženia správy.

Informácie o pokroku v rámci každého špecifického cieľa by mali byť pokiaľ možno usporiadané podľa vykonávacích opatrení, orientačných akcií a požadovaných výsledkov stanovených v programe.

Opíšte aj všetky prijaté kroky a príslušné činnosti súvisiace s vykonávaním partnerstva podľa článku 8 ods. 2 nariadenia (EÚ) 2021/1060.

Sem vložte text. Max. dĺžka: 7 000 znakov

1.2. Problémy, ktoré ovplyvňujú výkonnosť – článok 30 ods. 2 písm. b) nariadenia (EÚ) 2021/1149

V súvislosti s každým špecifickým cieľom opíšte problémy, ktoré ovplyvnili výkonnosť programu počas účtovného roka, a všetky opatrenia prijaté na ich riešenie.

Vždy, keď je to možné a vhodné, sa odporúča rozlišovať medzi problémami týkajúcimi sa:

— nedostatočného vykazovania úspechov (1),

— stanovenia cieľových hodnôt (2),

— oneskorení pri postupoch a administratívnej kapacity (3),

— kontextuálnych zmien (4),

— návrhu a/alebo vykonávania operácií (5) a

— akejkoľvek ďalšej záležitosti.

Opíšte všetky zmeny stratégie alebo národných cieľov, prípadne všetky faktory, ktoré v budúcnosti môžu viesť k zmenám, ako aj úpravy cieľových hodnôt odhadovaných podľa metodiky na stanovenie výkonnostného rámca, ktoré dané zmeny zapríčinili.

Zahrňte informácie o všetkých odôvodnených stanoviskách, ktoré Komisia vydala v súvislosti s konaním o nesplnení povinnosti podľa článku 258 Zmluvy o fungovaní Európskej únie (ZFEÚ) a ktoré sa týkajú vykonávania fondu.

Sem vložte text. Max. dĺžka: 7 000 znakov

1.3. Osobitné zmierňujúce opatrenia

Ak je to relevantné, stručne opíšte, ako činnosti uskutočňované v rámci programu prispeli k zmierneniu účinkov všetkých relevantných a náhlych kontextuálnych zmien vedúcich k nepredvídaným bezpečnostným hrozbám. Vždy, keď je to možné, uveďte objem zdrojov prerozdelených na tento účel a súvisiace výstupy a dosiahnuté výsledky.

Venujte osobitnú pozornosť činnostiam vykonávaným na zmiernenie nepredvídaných bezpečnostných hrozieb, ktorých úspechy nemusia byť úplne zachytené spoločnými ukazovateľmi výstupov a výsledkov.

Sem vložte text. Max. dĺžka: 4 000 znakov

1.4. Operačná podpora – článok 16 ods. 3 nariadenia (EÚ) 2021/1149

Ak sa počas účtovného roka využívala operačná podpora, opíšte, ako prispela k dosiahnutiu cieľov fondu (6).

Ak celkové kumulatívne oprávnené náklady na operačnú podporu určenú pre operácie vybrané na podporu presiahnu na konci účtovného roka 20 % celkovej sumy pridelenej na program, vysvetlite príslušné dôvody. Navyše, ak existuje riziko, že prahová hodnota sa do konca programového obdobia presiahne, opíšte plánované opatrenia na zmiernenie tohto rizika.

Sem vložte text. Max. dĺžka: 4 000 znakov

1.5. Osobitné akcie (7)

Opíšte najdôležitejšie úspechy všetkých osobitných akcií, ktoré sa uskutočnili počas účtovného roka, a spôsob, akým prispeli k dosiahnutiu cieľov programu a vytvoreniu pridanej hodnoty Únie (8).

Opíšte, aký pokrok sa dosiahol v prípade jednotlivých akcií, a to tak na úrovni postupov (9), ako aj operácií (10), a uveďte všetky problémy ovplyvňujúce ich výkonnosť, najmä akékoľvek riziko nedostatočnej implementácie prostriedkov.

Ak je to relevantné, rozdeľte tieto informácie podľa projektov. Ak sa očakáva akákoľvek odchýlka od pôvodného plánovania, vysvetlite jej dôvody, opíšte všetky prijaté zmierňujúce opatrenia a uveďte revidovaný harmonogram.

Sem vložte text. Max. dĺžka: 5 000 znakov

V nasledujúcej tabuľke uveďte informácie o všetkých národných osobitných akciách, ktoré sa vykonali v rámci programu. Správy o nadnárodných osobitných akciách by mali byť v súlade so zvolenou možnosťou podávania správ (11).

Špecifický cieľ Názov/referenčné číslo akcie Prijímateľ Obdobie vykonávania Oprávnené náklady (12) Oprávnené výdavky (13) Pokrok v príslušných spoločných ukazovateľoch a/alebo v ukazovateľoch špecifických pre program (14) Výstup Výsledok

1.6. Súlad s článkom 13 ods. 7 nariadenia (EÚ) 2021/1149

Uveďte celkovú kumulatívnu sumu vzniknutých a zaplatených výdavkov na vybavenie, dopravné prostriedky alebo na výstavbu zariadení relevantných z hľadiska bezpečnosti v súlade s článkom 13 ods. 7 nariadenia (EÚ) 2021/1149 podľa údajov, ktoré sa majú uchovávať elektronicky v súlade s poľom 142 prílohy XVII k nariadeniu (EÚ) 2021/1060.

Tu uveďte sumu

Potvrďte, že celkové kumulatívne oprávnené náklady na operácie vybrané na podporu učenú na vybavenie, dopravné prostriedky alebo výstavbu zariadení relevantných z hľadiska bezpečnosti v súlade s článkom 13 ods. 7 nariadenia (EÚ) 2021/1149 nepresiahnu do konca účtovného roka 35 % z celkových finančných prostriedkov pridelených na program, alebo v prípade presiahnutia vysvetlite dôvody. Navyše, ak existuje riziko, že prahová hodnota sa do konca programového obdobia presiahne, opíšte plánované opatrenia na zmiernenie tohto rizika, prípadne riadne podložené dôvody presiahnutia prahovej hodnoty.

Sem vložte text. Max. dĺžka: 3 000 znakov

1.7. Iba v roku 2024: pokračovanie v projektoch – článok 34 ods. 4 písm. e) nariadenia (EÚ) 2021/1149

Uveďte informácie o všetkých projektoch, ktoré pokračovali po 1. januári 2021 a ktoré boli vybrané a začali sa realizovať v rámci nariadenia Európskeho parlamentu a Rady (EÚ) č. 513/2014 (15) v súlade s nariadením Európskeho parlamentu a Rady (EÚ) č. 514/2014 (16).

Sem vložte text. Max. dĺžka: 4 000 znakov

2. Komplementárnosť

2.1. Komplementárnosť s inými fondmi Únie – článok 30 ods. 2 písm. c) nariadenia (EÚ) 2021/1149

Opíšte komplementárnosť a prípadne synergie medzi akciami podporenými z fondu a podporou poskytnutou z iných fondov Únie v oblasti bezpečnosti, napríklad:

— z Fondu pre azyl, migráciu a integráciu (AMIF) a z Fondu pre integrované riadenie hraníc (IBMF) vrátane Nástroja finančnej podpory na riadenie hraníc a vízovú politiku (BMVI) a Nástroja finančnej podpory na vybavenie na colné kontroly,

— z kohéznych fondov, najmä z Európskeho fondu regionálneho rozvoja (EFRR),

— z časti programu Horizont Európa venovanej výskumu v oblasti bezpečnosti,

— z programu Občania, rovnosť práva a hodnoty a programu Spravodlivosť,

— z programu Digitálna Európa,

— z Programu InvestEU,

— z Nástroja technickej podpory,

— z rezervy rescEU,

— z Nástroja susedstva a rozvojovej a medzinárodnej spolupráce (NDICI) – Globálna Európa a

— z Nástroja predvstupovej pomoci (IPA).

Venujte osobitnú pozornosť:

— komplementárnosti s nástrojmi Únie na financovanie vonkajšej činnosti v prípade akcií uskutočnených v tretích krajinách alebo vo vzťahu k tretím krajinám a zdôraznite aspekty, ktoré sú v súlade so zásadami a všeobecnými cieľmi vonkajšej politiky Únie, a

— používaniu podporných mechanizmov, ako sú organizačné opatrenia a opatrenia zamerané na postupy, ktoré pomáhajú dosiahnuť komplementárnosť a prípadne synergie, ako aj všetkým akciám, ktoré sa počas účtovného roka vykonali v záujme ich zlepšenia.

Ak je to relevantné, opíšte aj:

— komplementárnosť činností, ktoré sa podnikli z hľadiska posilnenia medziagentúrnej spolupráce (17),

— synergie v súvislosti s bezpečnosťou infraštruktúry a verejných priestorov, kybernetickou bezpečnosťou, ochranou obetí a predchádzaním radikalizácii. Sem vložte text. Max. dĺžka: 6 000 znakov

2.2. Viacúčelové vybavenie a systémy IKT – článok 5 ods. 4 nariadenia (EÚ) 2021/1149

Stručne opíšte príslušné operácie zahŕňajúce vybavenie a systémy IKT zakúpené v rámci programu a čiastočne používané v doplnkovej oblasti, na ktorú sa vzťahuje nariadenie (EÚ) 2021/1148, a na dosiahnutie cieľov Nástroja finančnej podpory na riadenie hraníc a vízovú politiku. Uveďte miesto/miesta nasadenia viacúčelového vybavenia a systémov IKT.

Pokiaľ ide o vybavenie, uveďte aj informácie o období, keď sa používalo v doplnkových oblastiach Nástroja finančnej podpory na riadenie hraníc a vízovú politiku.

Sem vložte text. Max. dĺžka: 3 000 znakov

Pokiaľ ide o informačný systém Únie financovaný na základe nariadenia (EÚ) 2021/1149, ktorý slúži aj v záujme cieľov nariadenia (EÚ) 2021/1148 (viacúčelový) alebo činností požadovaných na základe právneho rámca EÚ pre interoperabilitu (18), vyplňte nasledujúcu tabuľku.

Špecifický cieľ Názov operácie Prijímateľ operácie Cieľ operácie Obdobie vykonávania Miera spolufinancovania Oprávnené náklady (19) Oprávnené výdavky (20)

3. Vykonávanie acquis Únie – článok 30 ods. 2 písm. D) nariadenia (EÚ) 2021/1149

Opíšte spôsob, akým program počas účtovného roka prispel k vykonávaniu príslušného acquis Únie (súbor právnych predpisov Únie) v oblasti bezpečnosti a výmeny relevantných informácií a ku všetkým príslušným akčným plánom.

Sem vložte text. Max. dĺžka: 4 000 znakov

4. Komunikácia a viditeľnosť – článok 30 ods. 2 písm. E) nariadenia (EÚ) 2021/1149

Opíšte, ako sa počas účtovného roka vykonávali akcie týkajúce sa komunikácie a zabezpečenia viditeľnosti. Uveďte najmä akýkoľvek pokrok dosiahnutý vzhľadom na ciele stanovené v komunikačnej stratégii, ktorý sa zmeral pomocou príslušných ukazovateľov a ich cieľových hodnôt. Ak je to relevantné, opíšte všetky osvedčené postupy využité pri oslovovaní cieľových skupín a/alebo šírení a využívaní výsledkov projektov.

Sem vložte text. Max. dĺžka: 4 000 znakov

Uveďte odkaz na webový portál uvedený v článku 46 písm. b) nariadenia (EÚ) 2021/1060 a na webové sídlo uvedené v článku 49 ods. 1 uvedeného nariadenia, ak sa líši od odkazu na webový portál.

5. Základné podmienky a horizontálne princípy

5.1. Základné podmienky – článok 30 ods. 2 písm. f) nariadenia (EÚ) 2021/1149

Opíšte, ako sa zabezpečilo plnenie uplatniteľných základných podmienok uvedených v prílohe III k nariadeniu (EÚ) 2021/1060 a ich uplatňovanie počas celého účtovného roka, najmä pokiaľ ide o dodržiavanie Charty základných práv Európskej únie. Ak je to relevantné, opíšte všetky zmeny, ktoré mali vplyv na plnenie základných podmienok, ako sa stanovuje v článku 15 ods. 6 nariadenia (EÚ) 2021/1060.

Sem vložte text. Max. dĺžka: 5 000 znakov

5.2. Dodržiavanie horizontálnych princípov – článok 9 nariadenia (EÚ) 2021/1060

Opíšte, ako ste počas účtovného roka zabezpečili dodržiavanie horizontálnych princípov stanovených v nariadení o spoločných ustanoveniach, najmä rovnosť žien a mužov a presadzovanie uplatňovania hľadiska rodovej rovnosti, ako aj zabránenie diskriminácii z dôvodu pohlavia, rasy alebo etnického pôvodu, náboženstva alebo vierovyznania, zdravotného postihnutia, veku alebo sexuálnej orientácie.

Sem vložte text. Max. dĺžka: 5 000 znakov

6. Projekty v tretích krajinách alebo vo vzťahu k tretím krajinám – článok 30 ods. 2 písm. g) nariadenia (EÚ) 2021/1149

Opíšte všetky akcie, ktoré sa počas účtovného roka uskutočnili v tretích krajinách alebo vo vzťahu k tretím krajinám, a ako tieto akcie prinášajú pridanú hodnotu Únie pri dosahovaní cieľov stanovených fondom. Uveďte názvy dotknutých tretích krajín. Ak je to relevantné, uveďte konzultácie s Komisiou pred schválením projektu [článok 13 ods. 11 nariadenia (EÚ) 2021/1149].

Sem vložte text. Max. dĺžka: 6 000 znakov

7. Zhrnutie – článok 30 ods. 2 nariadenia (EÚ) 2021/1149

Uveďte zhrnutie oddielov 1 až 6, ktoré sa preloží a sprístupní verejnosti.

Zhrnutie musí obsahovať prinajmenšom všetky body uvedené v článku 30 ods. 2 a malo by byť pokiaľ možno podobne štruktúrované.

Odporúča sa používať zarážky, tučné písmo alebo informatívne nadpisy, aby zainteresované strany mohli ľahko identifikovať najdôležitejšie úspechy programu a hlavné problémy, ktoré ovplyvňujú jeho výkonnosť.

Sem vložte text. Max. dĺžka: 7 500 znakov

(1) Ide o situáciu, keď existuje rozdiel medzi nominálnou mierou dosahovania cieľových hodnôt meranou ukazovateľmi a skutočným pokrokom vo vykonávaní. Nedostatočné vykazovanie výstupov a výsledkov by napríklad mohlo byť spôsobené problémami s vývojom informačného systému, prebiehajúcimi operáciami, v prípade ktorých ešte nie sú vykázané výstupy a výsledky, problémami so zberom údajov, ktoré vedú k pomalému alebo neúplnému vykazovaniu atď.

(2) Ide o situáciu, keď nízka miera dosahovania cieľových hodnôt nie je spôsobená pomalým pokrokom, ale skôr nesprávne či nerealisticky stanovenými cieľovými hodnotami. Môže to zahŕňať poznatky získané pri vytváraní metodiky stanovovania cieľových hodnôt, ako sú nesprávne či neúplné predpoklady alebo problémy s vybranými referenčnými hodnotami, a akékoľvek jej plánované zmeny.

(3) Napríklad problémy s postupmi verejného obstarávania, problémy s audítorskými postupmi, problémy s nedostatkom zdrojov na úrovni riadiaceho orgánu, nepredvídané oneskorenie pri prijímaní programu atď.

(4) Môže to zahŕňať napríklad sociálno-ekonomické alebo politické faktory, zmeny v regulačnom kontexte atď.

(5) Napríklad problémy týkajúce sa rozsahu akcie (napr. kritériá oprávnenosti), nízky záujem prijímateľov alebo účastníkov, akákoľvek odchýlka vo vykonávaní akcie atď.

(6) Ak je to na tento účel relevantné, uveďte odporúčania vyplývajúce z mechanizmov kontroly kvality a hodnotiacich mechanizmov, akými sú: i) schengenský hodnotiaci a monitorovací mechanizmus v súlade s nariadením Rady (EÚ) č. 1053/2013 zo 7. októbra 2013, ktorým sa vytvára hodnotiaci a monitorovací mechanizmus na overenie uplatňovania schengenského acquis a ktorým sa zrušuje rozhodnutie výkonného výboru zo 16. septembra 1998, ktorým bol zriadený Stály výbor pre hodnotenie a vykonávanie Schengenu (Ú. v. EÚ L 295, 6.11.2013, s. 27), a s nariadením Rady (EÚ) 2022/922 z 9. júna 2022 o vytvorení a prevádzke hodnotiaceho a monitorovacieho mechanizmu na overovanie uplatňovania schengenského acquis a o zrušení nariadenia (EÚ) č. 1053/2013 (Ú. v. EÚ L 160, 15.6.2022, s. 1) alebo ii) prípadne ďalšie mechanizmy kontroly kvality a hodnotiace mechanizmy.

(7) V prípade osobitných akcií s nadnárodnou povahou sa rozsah pôsobnosti tohto oddielu líši v závislosti od rozdelenia úloh a povinností medzi vedúce členské štáty a ostatné zúčastnené členské štáty, ako aj od výberu metódy podávania správ. Opisuje sa to v oznámení Komisie zo 14. februára 2022 s názvom Transnational specific actions under the Asylum, Migration and Integration Fund (AMIF), the Instrument for Financial Support for Border Management and Visa Policy (BMVI),and the Internal Security Fund (ISF) – Arrangements between partners [Nadnárodné osobitné akcie v rámci Fondu pre azyl, migráciu a integráciu (AMIF), Nástroja finančnej podpory na riadenie hraníc a vízovú politiku (BMVI) a Fondu pre vnútornú bezpečnosť (ISF) – Dohody medzi partnermi] [Ares (2022)1060102].

(8) Pridaná hodnota Únie sa definuje ako dosahovanie výsledkov prekračujúcich medze toho, čo by členské štáty dosiahli konajúc samostatne.

(9) Napríklad v spojení s činnosťami v oblasti verejného obstarávania alebo s akýmikoľvek inými prípravnými krokmi, ktoré sa prijali.

(10) Napríklad z hľadiska splnených cieľov, výstupov, výsledkov atď.

(11) Ako sa stanovuje v oznámení Komisie zo 14. februára 2022 [Ares (2022)1060102].

(12) Celkové oprávnené náklady na vybrané operácie, ako sa uviedli v správe Komisii predloženej do 31. júla posledného účtovného roka.

(13) Celková suma oprávnených výdavkov deklarovaných prijímateľmi riadiacemu orgánu, ako sa uviedla v správe Komisii predloženej do 31. júla posledného účtovného roka.

(14) Ak osobitné akcie predstavujú navýšenie prostriedkov oproti predchádzajúcim operáciám a neexistujú žiadne osobitné mechanizmy monitorovania, uveďte výstupy a výsledky na pomernom základe.

(15) Nariadenie Európskeho parlamentu a Rady (EÚ) č. 513/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia a ktorým sa zrušuje rozhodnutie Rady 2007/125/SVV (Ú. v. EÚ L 150, 20.5.2014, s. 93).

(16) Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 112).

(17) Napríklad spolupráca na úrovni Únie medzi členskými štátmi navzájom a medzi členskými štátmi a príslušnými orgánmi, úradmi a agentúrami Únie, ako aj spolupráca na vnútroštátnej úrovni medzi príslušnými orgánmi v každom členskom štáte.

(18) Nariadenie Európskeho parlamentu a Rady (EÚ) 2019/817 z 20. mája 2019 o stanovení rámca pre interoperabilitu medzi informačnými systémami EÚ v oblasti hraníc a víz a o zmene nariadení Európskeho parlamentu a Rady (ES) č. 767/2008, (EÚ) 2016/399, (EÚ) 2017/2226, (EÚ) 2018/1240, (EÚ) 2018/1726 a (EÚ) 2018/1861 a rozhodnutí Rady 2004/512/ES a 2008/633/SVV (Ú. v. EÚ L 135, 22.5.2019, s. 27).

Nariadenie Európskeho parlamentu a Rady (EÚ) 2019/818 z 20. mája 2019 o stanovení rámca pre interoperabilitu medzi informačnými systémami EÚ v oblasti policajnej a justičnej spolupráce, azylu a migrácie a o zmene nariadení (EÚ) 2018/1726, (EÚ) 2018/1862 a (EÚ) 2019/816 (Ú. v. EÚ L 135, 22.5.2019, s. 85).

(19) Celkové oprávnené náklady na vybrané operácie, ako sa uviedli v správe Komisii predloženej do 31. júla posledného účtovného roka.

(20) Celková suma oprávnených výdavkov deklarovaných prijímateľmi riadiacemu orgánu, ako sa uviedla v správe Komisii predloženej do 31. júla posledného účtovného roka.